 Kwa mujibu wa taarifa ya Shirikisho la Soka Nchini (TFF) kwa vyombo vya habari, mechi hiyo itachezwa Nairobi, Kenya.Mbali na mechi hiyo kuwa ya kirafiki, lakini timu hizo zitautumia mchezo husika kujiandaa kwa michezo ya kuwania kufuzu kwa fainali za michuano ya Kombe la Mataifa Afrika Juni mwaka huu ambayo fainali zake zitafanyika mwakani.Taarifa hiyo ya TFF imesema, kikosi cha Stars kilicho chini ya makocha Charles Mkwassa na Hemed Morocco, kinatarajiwa kuingia kambini baada ya kumaliza kwa Ligi Kuu Bara.Stars inatarajiwa kucheza na Misri Juni 4 mwaka huu Uwanja wa Taifa, Dar es Salaam, ikiwa ni mechi ya marudiano baada ya kufungwa mabao 3-0 katika mechi ya kwanza iliyochezwa Cairo, Misri mwaka jana.Baada ya hapo Stars itacheza mechi ya mwisho na Nigeria mjini Lagos Septemba mwaka huu.Nafasi ya Nigeria na Stars kufuzu imetoweka baada ya kujitoa kwa Chad kwenye kundi lao.